Johnny Owen

Paffiwr proffesiynol pwysau bantam o Gymru oedd John Richard Owen (7 Ionawr 1956 – 4 Tachwedd 1980) a ymladdai dan yr enw Johnny Owen. Roedd o gorff eiddil yr olwg, gyda "choesau matsis", ond daliodd deitl Pencampwriaeth Pwysau Bantam Prydain Fawr a'r teitl Ewropeaidd.

Wrth ymladd am deitl Pwysau Bantam y byd yn erbyn Lupe Pintor ar 19 Medi 1980 cafodd ei fwrw i'r llawr yn annymwybodol, ac ni fu'n ymwybodol ar ôl hynny; bu farw saith wythnos yn ddiweddarach. Daeth 10,000 o bobl i'w angladd ym Merthyr Tudful.

Dadorchuddiwyd cerflun ohono ym Merthyr Tudful yn 2002.

Categori:Genedigaethau 1956
Categori:Marwolaethau 1980
Categori:Paffwyr o Gymru
Categori:Pobl o Ferthyr Tudful